Mafifi ndi dukana ḽine ḽa ḓiita khunzi tshikoloni tshashu. Nga dzibureiki u ḓo wana ḽi tshi sunya, ḽi tshi tsa ḽi tshi gonya ḽi tshi maphekanya vhasidzana na zwitukana ḽi tshi zwi dzhiela mitshelo na zwisevho. Ḓuvha ḽe ḽa piringedzwa nga dzimbi ḽa desike ḽi tshi khou hovhelela u rwa Sarina nga mulaṱela uri ḽi mu dzhiele tshizwa tsha KFC, ḽo mbo ḓi wela nṱha ha tombo ṱhoho ya devhea, ndo wana vhagudi vho takala vhukuma. Ho pfala zwitukana zwi tshi khou lidza dzikhombole. Ha pfala zwiseo zwi nyanyulaho kha sia ḽa vhasidzana na ipfi ḽa Sarina a tshi khou ri: 'Koṱo! Muvhumbi o pfa zwililo zwashu.' Mafifi ḽo ḓo hwalelwa sibadela he ḽa ongwa tshifhinga tshilapfu. Ri tshi khou amba ṋamusi, naho Mafifi ḽo fhola zwiitwana zwaḽo a zwi tsha ḓadza mudzio, zwi vho nga zwa muthu o kokotaho tshiselo tsha mpengo. Tshifhingani tsho fhiraho, muvhuso wo vha u tshi dzhia tsheo dzine dza kwama vhutshilo ha vhathu hu songo vha na u. alutshedza uri u khou itani. Nga u bvisela khagala pfanelo dzine vhathu vha vha nadzo, PAJA i vhona uri ndaulo i shuma nga nḓila kwayo. U dovha wa vha tendela uri vha pfiwe phanḓa ha musi tsheo iṅwe na iṅwe i tshi dzhiwa. Nga nḓila ya hone, PAJA i vhona uri ndaulo i shuma nga nḓila ire khagala nahone i na vhuḓifhinduleli ha mishumo yayo. i dovha ya vhona uri tsheo dzi dzhiwa nga nḓila yone. Sa tsumbo, tsheo ya mulanguli ine ya dzhia sia kana yo sedza zwi son-go livhanaho, i nga thudzelwa thungo.